CENTEL บวก 4% ลุ้น Q3 “เทิร์นอะราวด์” โบรกเคาะเป้า 52 บ.
CENTEL วิ่ง 4% เก็งไตรมาส 3/65 “เทิร์นอะราวด์” หนุนปีนี้พลิกกำไร 307 ลบ. โบรกแนะนำราคาเป้าหมาย 52 บ.
CENTEL วิ่ง 4% เก็งไตรมาส 3/65 “เทิร์นอะราวด์” หนุนปีนี้พลิกกำไร 307 ลบ. โบรกแนะนำราคาเป้าหมาย 52 บ.
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท โรงแรมเซ็นทรัลพลาซา จำกัด (มหาชน) หรือ CENTEL ณ เวลา 15:52 น. อยู่ที่ระดับ 50 บาท บวก 1.75 บาท หรือ 3.63% สูงสุดที่ระดับ 50.25 บาท ต่ำสุดที่ระดับ 47.50 บาท ด้วยมูลค่าการซื้อขาย 219.46 ล้านบาท

บล.ดาโอ มองว่า กำไรไตรมาส 3/65 จะเติบโตแบบ Turnaround เมื่อเทียบกับไตรมาส 3/64 และจะเติบโตเด่นเมื่อเทียบไตรมาสก่อนหน้า โรงแรม Flagship อย่าง เซ็นทาราแอท เซ็นทรัลเวิร์ล Renovate เสร็จตั้งแต่ต้นปี ดังนั้นจะมีรายได้อย่างเต็มที่ในครึ่งหลังปี 65
นอกจากนี้ประเมินกำไรสุทธิปี 65 อยู่ที่ 307 ล้านบาท พลิกจากขาดทุนในปีก่อน ส่วนปี 66 คาดกำไรสุทธิอยู่ที่ 1,437 ล้านบาท เพิ่มขึ้น 369% เมื่อเทียบกับช่วงเดียวกันของปีก่อน คงคำแนะนำ “ซื้อ” ราคาเป้าหมาย 52 บาท